als_Latn dik_Latn sag_Latn
23.05.2014, - E Premte
Zv/ministri Mustafa mori pjesë në hapjen e punëtorisë “Çështje të Historisë”
Zëvendësministri i Arsimit Nehat Mustafa mori pjesë në hapjen e punimeve të punëtorisë "Çështje të Historisë", e cila shënon hapat e ri në mësimdhënien e historisë, e titulluar "Mbështetja për zbatimin e suksesshëm të Kurrikulës bërthamë, për historinë në Kosovë".
Punëtoria është organizuar nga Shoqata e Mësimdhënësve të Historisë e Kosovës (ShMhK) dhe Shoqata Evropiane e Mësimdhënësve të Historisë (EuroClio), ndësra është mbështetur financiarisht nga Ambasada e Norvegjisë në Kosovë.
Temë qendrore e puntorisë së parë treditore është: "Multiperspektiviteti dhe risitë metodologjike". Ndërsa, qëllimi është që mësimdhënësit e historisë të njihen me metodat e reja të mësimdhënies së kësaj lënde, e cila duhet të shërbejë edhe si ndihmesë profesionale në zbatim të Kurrikulës së Re të Kosovës.
Zëvendësministri Mustafa, me rastin e hapjes së punimeve, ndër tjera tha se, pret që kjo punëtori të sjellë informacione se si të kalojmë nga metodat memorizuese që i kemi mësuar dikur dhe i kemi zbatuar vetë si mësimdhënës, në të mësuarit analitik të historisë.
"Duhet të angazhohemi që në të ardhmen nxënësit t'i mësojmë që më shumë të mendojnë për ngjarjet e caktuara se sa t'i shndërrojmë në persona që vetëm mbajnë në mend (memorizojnë), pa hyrë në filozofinë e historisë", tha zv/ministri Mustafa dhe theksoi se së pari duhet të kemi mësimdhënës, të cilët do ta kuptojnë dhe do të jenë në gjendje ta aplikojnë metodologjinë e re.
Zv/ministri Mustafa vlerësoi se është e nevojshme që krahas metodave të reja të mësimdhënies, të punohet edhe në të kuptuarit e metodave të reja të vlerësimit, sidomos për lëndën e historisë.
Fjalë hapje mbajti edhe z.Jonathan Even - Zohar, drejtor i EuroClio, shoqatë e cila numëron rreth 30 mijë mësimdhënës historianë nga vende të ndryshme të Evropës.
Ndryshe, në këtë punëtori e cila është mbështetur financiarisht nga Ambasada e Norvegjisë në Kosovë, përveq zyrtarëve të MAShT-it, po marrin pjesë mësimdhënës vendor dhe historianë nga vende të ndryshme të Evropës si: Anglia, Gjermania, Holanda, Portugalia, etj., të cilët do të ofrojnë përvojat më të suksessshme të mësimdhënies së lëndës së historisë në vendet e tyre.
<<< Kthehu prapa | Shtyp këtë artikull | Dërgo me email | A A A
23.04.2015, - E Enjte
Ministri Bajrami u takua me kryetarin e Komunës së Prishtinës
Ministri i Arsimit, Shkencës dhe Teknologjisë, z. Arsim Bajrami është takuar sot me kryetarin e Komunës së...
23.04.2015, - E Enjte
Ministri Bajrami mori pjesë në formalizimin e partneritetit të UP-së me katër universitete amerikane
Ministri i Arsimit, Shkencës dhe Teknologjisë, z Arsim Bajrami, mori pjesë në ceremoninë e formalizimit të partneritetit...
22.04.2015, - E Mërkurë
U hap Panairi i Firmave Ushtrimore
Drejtues të Ministrisë së Arsimit, Shkencës dhe Teknologjisë kanë përuruar sot Panairin e tetë me radhë...
19.04.2015, - E Diel
Komunikatë
Ministria e Arsimit, Shkencës dhe Teknologjisë, njofton të gjithë nxënësit, mësimdhënësit dhe...
KOMENTET DHE SUGJERIMET TUAJA
Klikoni këtu për komentet/sugjerimet tuaja >>>
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn luo_Latn mlt_Latn als_Latn als_Latn als_Latn